নুক্লাভি
নুক্লাভি () অথবা নুকাল্ভি হচ্ছে অরকেডিও পুরাণের একটি ঘোড়ার মত দানব যা ঘোড়া এবং মানুষের উপাদান সংযোগে তৈরি। এর উৎপত্তি হয়েছে নর্স পুরাণ থেকে এবং এটি স্কটল্যান্ডের উত্তর দ্বীপপুঞ্জ এর সকল দানব থেকে সবচেয়ে ভয়ংকর। নামের "নুক" অংশটি ওল্ড নিকের "নিক" এর সাথে সম্পর্কিত, যা খ্রিস্টীয় শয়তানের একটি নাম। নুক্লাভির শ্বাসকে মনে করা হত শস্যের তাজা ভাব হারানো এবং গৃহপালিত পশুর রোগের কারণ হিসেবে এবং ভুমিতে একে দায়ী করা হত খরা ও মহামারীর জন্য যদিও এটি আগের থেকেই সমুদ্র-অধিষ্ঠাতা।
ম্যাগলেভ
ম্যাগলেভ (ইংরেজি শব্দ ম্যাগনেটিক লেভিটেশন থেকে উৎপন্য) হল চৌম্বকীয় শক্তির মাধ্যমে শূন্যে উত্তোলন করে কোন বস্তুকে চাকা, এক্সেল কিংবা বিয়ারিং ছাড়াই সামনের দিকে চালনা করার একটি পদ্ধতি। এই পদ্ধতিতে যানবাহনকে ভূমি থেকে সামান্য ওপরে উঠিয়ে চৌম্বক শক্তির মাধ্যমেই সামনের দিকে ধাক্কা প্রদান করা হয়। সর্বব্যাপি ব্যবহার করা গেলে ম্যাগলেভচালিত রেল গাড়ি মানুষের যাতায়াত ব্যবস্থাতে আমূল পরিবর্তন আনতে পারে।